Na temelju članka 20. Statuta ustanove Sportski objekti Karlovac, Rakovac 1, 47000 Karlovac, OIB: 78478012478 (u daljnjem tekstu: Sportski objekti Karlovac), ravnateljica Sportskih objekata Karlovac 09. listopada 2026. godine raspisuje 
 
JAVNI NATJEČAJ 
 
za zasnivanje radnog odnosa na neodređeno vrijeme u Sportskim objektima Karlovac, na radnom mjestu “Radnik na prijavnici, čistač/ica” (1 izvršitelj/ica – m/ž), uz obvezni probni rad od 6 mjeseci, na puno radno vrijeme. 

1. OPIS POSLOVA, OVLASTI I ODGOVORNOSTI
(1)	Opis poslova, ovlasti i odgovornosti na radnom mjestu:
· odgovara za održavanje i čistoću objekata, terena i okoliša
· odgovara za pravilnu uporabu strojeva i pribora za čišćenje
· odgovara za uključenje i gašenje rasvjetnih tijela u objektu
· održava čistoću u svim objektima Ustanove 
· čisti tribine i terene unutar sportskih objekata
· održava čistoću u svlačionicama i sanitarnim čvorovima
· čisti prilaze objektima pod nadležnošću Ustanove i održava okoliš oko sportskih objekata
· provjerava svlačionice, urede, izlazna i ulazna vrata i ostale prostorije
· pazi na red i disciplinu u prostoru objekta, a posebice svlačionica
· raspoređuje ključeve za svlačionice
· kontrolira ulazak i izlazak sportskih skupina i korisnika u prostoru objekta 
· kontrolira pridržavanje reda u objektu
· sudjeluje u pripremi sportskih i ostalih događanja u organizaciji Ustanove
· razvrstava otpad i vodi brigu o pražnjenju kanti za otpad
· vodi brigu o sredstvima za pranje ruku, toaletnom papiru i ubrusima
· čisti i održava urednim podne površine
· surađuje s ostalim djelatnicima
· o uočenim nepravilnostima, nastalim štetama ili nesporazumima obavještava radnika na održavanju kategorije IV i voditelja Odjela održavanja objekata
· obavlja i druge poslove po nalogu voditelja Odjela održavanja objekata
· za svoj rad odgovara radniku za održavanje kategorije IV. i voditelju Odjela održavanja objekata.
2. UVJETI ZA ZASNIVANJE RADNOG ODNOSA	
· završena osnovna ili srednja škola
· da se protiv kandidata/kandidatkinje ne vodi kazneni postupak. 
· zdravstvena sposobnost za obavljanje poslova radnog mjesta
Radno iskustvo od najmanje jedne godine predstavlja prednost.
Sportski objekti Karlovac će uputiti izabranog kandidata na utvrđivanje zdravstvene sposobnosti za obavljanje poslova radnog mjesta
Na natječaj se mogu javiti osobe oba spola sukladno članku 13. Zakona o ravnopravnosti spolova.
Riječi i pojmovi koji imaju rodno značenje korišteni u ovom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu. 
Natječaj je otvoren osam (8) dana od dana objave natječaja. 

3. DOKUMENTACIJA KOJU JE POTREBNO PRILOŽITI UZ PRIJAVU
Kandidati/kandidatkinje su dužni priložiti: 
a) prijavu za radno mjesto koja treba biti vlastoručno potpisana. U prijavi navesti osobne podatke podnositelja prijave (ime i prezime, OIB, datum i mjesto rođenja, adresu stanovanja, broj telefona/mobitela te adresu elektroničke pošte) i naziv radnog mjesta na koje se osoba prijavljuje. 
b) životopis s opisom dosadašnjeg rada, 
c) dokaz o stručnoj spremi (svjedodžba i drugi odgovarajući dokazi) 
d) dokaz o državljanstvu (preslika važeće osobne iskaznice ili domovnice, uključujući domovnicu izdanu putem sustava e-Građani)
e) ako je primjenjivo, rješenje o priznavanju inozemne školske kvalifikacije, 
f) ako je primjenjivo, dokaz o radnom stažu, elektronički ispis radno-pravnog statusa (ERPS) iz baze podataka Hrvatskog zavoda za mirovinsko osiguranje, 
g) uvjerenje nadležnog suda da se protiv podnositelja prijave ne vodi kazneni postupak (ne starije od 15 dana od dana podnošenja prijave). 

Isprave se prilažu u neovjerenoj preslici, a kandidat/kandidatkinja s kojim/kojom će se zasnovati radni odnos će po zahtjevu poslodavca predočiti dokumentaciju u izvorniku ili ovjerenoj preslici. 

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (presliku vjenčanog ili rodnog lista i sl.). 

4. PRAVO PREDNOSTI PRI ZAPOŠLJAVANJU
Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu potrebnu dokumentaciju kojom se dokazuju okolnosti na temelju kojih ostvaruje pravo prednosti. 
 
Kandidat/kandidatkinja koji/koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN broj 121/17, 98/19, 84/21, 156/23), dužan/dužna je u prijavi na natječaj pozvati se na to pravo te ima prednost u odnosu na ostale kandidate samo pod jednakim uvjetima. Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji dužan je priložiti, osim dokaza o ispunjavanju traženih uvjeta, dokaze iz članka 103. navedenog Zakona u svrhu ostvarivanja prava prednosti pri zapošljavanju, odnosno sve potrebne dokaze dostupne na poveznici Ministarstva hrvatskih branitelja Republike Hrvatske: https://branitelji.gov.hr/zaposljavanje-843/843. 
 
Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN 84/21), dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Popis dokaza na temelju kojih se ostvaruje prednost dostupan je na internetskoj stranici Ministarstva hrvatskih branitelja, poveznica: https://branitelji.gov.hr/zaposljavanje-843/843. 
 
Sukladno članku 48. f. Zakona o zaštiti vojnih i civilnih invalida rada (NN 33/92, 77/92, 27/93, 58/93, 
2/94, 76/94, 108/95, 108/96, 103/03, 148/13 i 98/19), uz prijavu na natječaj potrebno je priložiti, osim dokaza o ispunjenju traženih uvjeta, potvrdu iz koje je vidljivo ostvarivanje spomenutih prava. Popis dokaza na temelju kojih se ostvaruje prednost dostupan je na internetskoj stranici Ministarstva hrvatskih branitelja, poveznica: 
https://branitelji.gov.hr/zaposljavanje-843/843.
 
Kandidat/kandidatkinja koji/koja se poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20), uz prijavu na natječaj, dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Popis dokaza na temelju kojih se ostvaruje prednost dostupan je na internetskoj stranici, poveznica: 
https://mrosp.gov.hr/pristup-informacijama-16/najcesca-pitanja-i-odgovori/najcescapitanja- i-odgovori-12153/rad-i-zaposljavanje/zakon-o-profesionalnoj-rehabilitaciji-i-zaposljavanju- osoba-s-invaliditetom/5946.

5. OBRADA OSOBNIH PODATAKA
Sportski objekti Karlovac, kao voditelj obrade osobnih podataka, obrađivat će osobne podatke kandidata/kandidatkinja isključivo u svrhu provedbe natječajnog postupka i zasnivanja radnog odnosa, u skladu s primjenjivim propisima o zaštiti osobnih podataka, uključujući Uredbu (EU) 2016/679 (Opću uredbu o zaštiti podataka) i Zakon o provedbi Opće uredbe o zaštiti podataka (NN 42/18).

6. NATJEČAJNI POSTUPAK
Kandidatom/kandidatkinjom prijavljenim/prijavljenom na natječaj smatrat će se samo osoba koja podnese pravovremenu i urednu prijavu te ispunjava formalne uvjete iz natječaja.
Urednom prijavom smatra se potpuna prijava, odnosno prijava koja sadržava sve navedene podatke i priloge iz natječaja. 
Nepravodobne i nepotpune prijave neće se razmatrati.
Osobe koje ne podnesu pravodobnu i urednu prijavu ili ne ispunjavaju formalne uvjete natječaja, ne smatraju se kandidatima prijavljenim na natječaj te će o tome biti pisano obaviještene.
Podnositelj nepotpune prijave na natječaj neće biti pozivan na dopunu iste. 

Kandidati/kandidatkinje koji ispunjavaju formalne uvjete iz natječaja bit će pozvani na daljnji tijek natječajnog postupka. Natječajni postupak obuhvaća usmenu provjeru znanja i sposobnosti kandidata. Vrijeme i mjesto održavanja provjere znanja i sposobnosti kandidata objavit će se najmanje pet (5) dana prije održavanja provjere na mrežnoj stranici Sportskih objekata Karlovac (www.sportskiobjektika.hr). Ako se pozvani kandidat ne odazove pozivu na usmeni razgovor, smatra se da je povukao prijavu na natječaj i ne smatra se kandidatom u postupku. 

7. NAČIN I ROK PODNOŠENJA PRIJAVA
Prijave na natječaj, s dokazima o ispunjavanju uvjeta, koji trebaju biti na hrvatskom jeziku. Strane isprave trebaju biti prevedene na hrvatski jezik.
Prijavu je potrebno je dostaviti preporučeno poštom ili osobno na urudžbeni zapisnik u zatvorenoj kuverti s naznakom „Natječaj za zapošljavanje u – Radnik na prijavnici, čistač/ica - ne otvarati“ na adresu: Sportski objekti Karlovac, Rakovac 1, 47000 Karlovac. Sve prijave potrebno je poslati u roku od osam (8) dana od dana objave natječaja. 

8. OSTALE ODREDBE
Sportski objekti Karlovac zadržavaju pravo u svako vrijeme poništiti natječaj, odnosno ne donijeti odluku o izboru kandidata, bez obveze obrazlaganja svoje odluke i bez ikakve odgovornosti prema kandidatima. 
 
Natječaj je objavljen na mrežnim stranicama Sportskih objekata Karlovac.
O rezultatima natječaja kandidati/kandidatkinje će biti obaviješteni u roku od osam (8) dana od dana donošenja odluke o izboru kandidata. Obavijest o rezultatima natječaja bit će objavljena na mrežnim stranicama Sportskih objekata Karlovac (www.sportskiobjektika.hr). 

